# name
Vies a un envelliment saludable: Exercici Físic, Entrenament Cognitiu i la seva Combinació

# metadata.dc.contributor.other[].value
Universitat de Barcelona. Facultat de Psicologia

# metadata.dc.description.abstract[].value
[cat] Les intervencions en l’estil de vida són estratègies eficaces per promoure un
envelliment saludable. L’exercici físic i l’entrenament cognitiu poden tenir efectes
positius en la cognició, així com en el benestar psicològic i la salut cardiovascular i
cerebral de les persones grans. La combinació d’aquestes intervencions podria estar
relacionada amb beneficis cognitius potencialment més grans. La literatura actual
reclama evidència en RCTs que detallin la metodologia per identificar els paràmetres
de les intervencions més idonis que maximitzin els efectes neuroprotectors, el rol de
les variables individuals com l’edat i el sexe i les vies implicades en aquests beneficis.
Per tant, els objectius principals d’aquesta tesi són: 1) Descriure en una publicació
open access el protocol del Projecte Moviment en detall; 2) Examinar els efectes de
12 setmanes d’AE, CCT i COMB en la cognició, el benestar psicològic i les activitats
de la vida diària en adults grans sans; 3) Explorar si l’AE i el COMB incrementen la
PA i el CRF, i milloren la salut cardiovascular dels participants; 4) Avaluar si l’AE,
el CCT i el COMB tenen un impacte positiu en la integritat de la WM; 5) Examinar
el rol moderador de l’edat i el sexe en els beneficis relacionats amb les intervencions;
6) Avaluar si els canvis en PA, CRF, benestar psicològic, salut cardiovascular i
integritat de WM medien els beneficis cognitius associats amb les intervencions.
El Projecte Moviment és un assaig multicèntric, controlat, aleatoritzat, de cec simple,
descrit a l’Article 1, que estudia els efectes neuroprotectors de les intervencions d’AE,
CCT i COMB i dels mecanismes subjacents en adults grans sans físicament inactius.
Es van reclutar un total de 109 participants d’entre 50-70 anys que van ser assignats
a un dels tres grups d’intervenció o al grup control de llista d’espera. Abans i després
de les intervencions es va aplicar un protocol d’avaluació que incloïa una bateria de
proves neuropsicològiques, proves físiques, qüestionaris sobre el benestar psicològic
i les activitats de la vida diària, factors de risc cardiovascular, analítica de sang i
proves de neuroimatge.
Els resultats consten a l’Article 2 i 3 d’aquesta tesi i les troballes principals són:
1) L’AE i el COMB tenen un impacte positiu en les Funcions Executives i l’Atenció-
Velocitat; 2) L’AE, el CCT i el COMB no generen canvis significatius a les nostres
mesures de benestar psicològic i paràmetres del son; 3) Un increment de la S-PA i del
nivell de CRF en els grups d’AE i COMB en comparació amb el grup control;
4) Una disminució del BMI i de la pressió arterial en els grups d’AE i COMB, i també
una reducció de la circumferència de la cintura en el grup d’AE; 5) Una disminució de
la mesura global de MD en el grup de CCT en comparació amb el grup control, i canvis
significatius en els valors locals de FA i MD en àrees dels lòbuls frontal i temporal en
el grup COMB; 6) L’edat no modera els canvis cognitius relacionats amb les
intervencions en la nostra mostra, però el sexe sí que té un rol moderador en els canvis
en la salut cardiovascular; 7) Els canvis en S-PA, però no en salut cardiovascular, CRF,
salut cerebral i benestar psicològic, medien significativament les millores en cognició
observades en els grups d’AE i COMB.
Aquesta tesi, en el marc del Projecte Moviment, aporta evidència sobre els beneficis
en cognició i salut cardiovascular d’intervencions de curta durada i alta freqüència
d’AE i COMB, i sobre els efectes positius del CCT i el COMB en la microestructura
de WM, emfatitzant el rol important del sexe, i subratllant la importància de continuar
investigant els mecanismes subjacents en estudis de major durada i en mostres més
grans i/o envellides.

# metadata.dc.description.abstract[].value
[eng] Les intervencions en l’estil de vida són estratègies eficaces per promoure un
envelliment saludable. L’exercici físic i l’entrenament cognitiu poden tenir efectes
positius en la cognició, així com en el benestar psicològic i la salut cardiovascular i
cerebral de les persones grans. La combinació d’aquestes intervencions podria estar
relacionada amb beneficis cognitius potencialment més grans. La literatura actual
reclama evidència en RCTs que detallin la metodologia per identificar els paràmetres
de les intervencions més idonis que maximitzin els efectes neuroprotectors, el rol de
les variables individuals com l’edat i el sexe i les vies implicades en aquests beneficis.
Per tant, els objectius principals d’aquesta tesi són: 1) Descriure en una publicació
open access el protocol del Projecte Moviment en detall; 2) Examinar els efectes de
12 setmanes d’AE, CCT i COMB en la cognició, el benestar psicològic i les activitats
de la vida diària en adults grans sans; 3) Explorar si l’AE i el COMB incrementen la
PA i el CRF, i milloren la salut cardiovascular dels participants; 4) Avaluar si l’AE,
el CCT i el COMB tenen un impacte positiu en la integritat de la WM; 5) Examinar
el rol moderador de l’edat i el sexe en els beneficis relacionats amb les intervencions;
6) Avaluar si els canvis en PA, CRF, benestar psicològic, salut cardiovascular i
integritat de WM medien els beneficis cognitius associats amb les intervencions.
El Projecte Moviment és un assaig multicèntric, controlat, aleatoritzat, de cec simple,
descrit a l’Article 1, que estudia els efectes neuroprotectors de les intervencions d’AE,
CCT i COMB i dels mecanismes subjacents en adults grans sans físicament inactius.
Es van reclutar un total de 109 participants d’entre 50-70 anys que van ser assignats
a un dels tres grups d’intervenció o al grup control de llista d’espera. Abans i després
de les intervencions es va aplicar un protocol d’avaluació que incloïa una bateria de
proves neuropsicològiques, proves físiques, qüestionaris sobre el benestar psicològic
i les activitats de la vida diària, factors de risc cardiovascular, analítica de sang i
proves de neuroimatge.
Els resultats consten a l’Article 2 i 3 d’aquesta tesi i les troballes principals són:
1) L’AE i el COMB tenen un impacte positiu en les Funcions Executives i l’Atenció-
Velocitat; 2) L’AE, el CCT i el COMB no generen canvis significatius a les nostres
mesures de benestar psicològic i paràmetres del son; 3) Un increment de la S-PA i del
nivell de CRF en els grups d’AE i COMB en comparació amb el grup control;
4) Una disminució del BMI i de la pressió arterial en els grups d’AE i COMB, i també
una reducció de la circumferència de la cintura en el grup d’AE; 5) Una disminució de
la mesura global de MD en el grup de CCT en comparació amb el grup control, i canvis
significatius en els valors locals de FA i MD en àrees dels lòbuls frontal i temporal en
el grup COMB; 6) L’edat no modera els canvis cognitius relacionats amb les
intervencions en la nostra mostra, però el sexe sí que té un rol moderador en els canvis
en la salut cardiovascular; 7) Els canvis en S-PA, però no en salut cardiovascular, CRF,
salut cerebral i benestar psicològic, medien significativament les millores en cognició
observades en els grups d’AE i COMB.
Aquesta tesi, en el marc del Projecte Moviment, aporta evidència sobre els beneficis
en cognició i salut cardiovascular d’intervencions de curta durada i alta freqüència
d’AE i COMB, i sobre els efectes positius del CCT i el COMB en la microestructura
de WM, emfatitzant el rol important del sexe, i subratllant la importància de continuar
investigant els mecanismes subjacents en estudis de major durada i en mostres més
grans i/o envellides.

# metadata.dc.title[].value
Vies a un envelliment saludable: Exercici Físic, Entrenament Cognitiu i la seva Combinació